EkBass/fiwiki-20250220-pages-articles huggingface dataset:
Alainenjärvi (Hämeenkyrö)

Alainenjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. == Maantieto == Järvi sijaitsee Hämeenkankaalla Pinsiönkankaan pohjoispuolella Kiviojanmaalla. Järvi on 500 metriä pitkä, 150 metriä leveä ja sen pinta-ala on 4,9 hehtaaria. Suurin osa vedestä virtaa järveen Pirttijärven laskuojasta. Luusua sijaitsee järven pohjoispäässä ja laskuoja Äkönmaanoja yhtyy Lavajokeen Rokkakosken lähellä. == Historiaa == Vuoden 1855−1856 Kalmbergin kartastossa ja Hämeenkyrön pitäjänkartassa noin 1840-luvulta järven nimi kirjoitettiin Alanenjärvi. Järven alapuoliseen ojaan oli merkitty mylly. == Lähteet == Luokka:Äkönmaanojan valuma-alue Luokka:Hämeenkyrön järvet
Lepojärvi (Hämeenkyrö)

Lepojärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. == Maantieto == Järvi on 300 metriä pitkä, 150 metriä leveä ja sen pinta-ala on 3,3 hehtaaria. Se on metsäjärvi, jonka rannoista on puolet suometsää. Ainoa tulo-oja tuo ojitetun suon vedet järveen ja järven 200 metriä pitkä laskuoja laskee Pihlajaniemenjärveen. Ainoa tie vie ainoaan pihapiiriin, joka loma-asunto sijaitsee järvien välissä. == Historiaa == Vuoden 1855−1856 Kalmbergin kartastossa se näkyy nimettömänä järvenä. Hämeenkyrön pitäjänkartassa noin 1840-luvulta järvi on nimetty Lepojärvi. == Lähteet == Luokka:Äkönmaanojan valuma-alue Luokka:Hämeenkyrön järvet
HMS Stonecrop (K142)

HMS Stonecrop (viirinumero K142) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 15. joulukuuta 1939 South Bank-on-Teesistä Smiths Dock Companyltä, missä köli laskettiin 4. helmikuuta 1941. Alus laskettiin vesille 12. toukokuuta ja valmistui 30. heinäkuuta.Friedman, Norman s. 341 == Palvelus == Alus myytiin 1947. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Carsten Mogensen

Carsten Mogensen (s. 24. heinäkuuta 1983 Greve) on tanskalainen sulkapallon olympiamitalisti ja Euroopan-mestari. Mogensen on 188 senttimetriä pitkä ja painaa 82 kilogrammaa.http://www.baku2015.com/athletes/athlete=mogensen- carsten-1039821/index.html?intcmp=athletes-hub Hän kilpailee miesten nelinpelissä Mathias Boen kanssa. Mogensen ja Boe saavuttivat olympiahopeaa vuoden 2012 kesäolympialaisista Lontoosta.http://www.sports- reference.com/olympics/athletes/mo/carsten-mogensen-1.html MM-kilpailuista heillä on yksi hopea vuodelta 2013 ja yksi pronssi vuodelta 2014. Vuonna 2012 Mogensen ja Boe voittivat EM-kultaa. Heillä on myös kaksi EM-hopeaa ja yksi EM-pronssi. Mogensenilla on lisäksi myös yksi EM-pronssi sekanelinpelistä vuodelta 2008. Vuoden 2015 Euroopan kisoista Bakusta Mogensen ja Boe saavuttivat kultaa. Mogensen pelaa Yonexin mailalla.http://www.yonex.com/sports/badminton/players/badminton- players/carsten-mogensen/ == Lähteet == == Aiheesta muualla == Luokka:Tanskalaiset sulkapalloilijat Luokka:Tanskalaiset olympiamitalistit Luokka:Vuonna 1983 syntyneet Luokka:Elävät henkilöt
HMS Vetch (K132)

HMS Vetch (viirinumero K132) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 15. joulukuuta 1939 South Bank-on-Teesistä Smiths Dock Companyltä, missä köli laskettiin 15. maaliskuuta 1941. Alus laskettiin vesille 27. toukokuuta ja valmistui 11. elokuuta.Friedman, Norman s. 341 == Palvelus == Alus myytiin 1948. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Normaalimetsäkoulu

Normaalimetsäkoulu oli aiemmin Suomessa oppilaitos, joka antoi erityistä jatko-opetusta metsätaloudessa. Tuomarniemen metsäkoulu toimi 1930-luvulta alkaen normaalimetsäkouluna sen kuitenkaan menettämättä metsäkoulun luonnettaan.Maatalousministeriön päätös normaalimetsäkoulusta 30.4.1931. == Toiminta == Normaalimetsäkoulussa valmistettiin metsänhoitotutkinnon suorittaneille henkilöille tilaisuus perehtyä käytännöllisiin opettaja- ja neuvontatehtäviin metsätalouden alalla. === Opiskelijavalinta === Harjoittelijaksi pyrkivän tuli saadakseen harjoittelupaikan normaalimetsäkoulussa kirjallisesti ilmoittautua metsähallitukselle. Metsähallitus määräsi kouluun enintään neljä harjoittelijaa kerrallaan. Jos hakija oli suorittanut tutkinnon kasvatus- tai opetusopissa, se otettiin ansiona huomioon harjoittelijoita valittaessa. === Harjoittelu === Harjoittelu kesti vuoden, joka suoritettiin yleensä yhtäjaksoisesti. Metsähallitus saattoi kuitenkin pätevistä syistä sallia keskeytyksiä, kuitenkin vain siten, että harjoittelu saatettiin loppuun viimeistään kahden vuoden kuluttua sen alkamisesta. Harjoittelijan oli otettava osaa metsäkoulun (sekä koululla ehkä toimeenpantavien erikoisten kurssien) käytännöllisten harjoitustöiden ohjaukseen ainakin 120 työpäivänä. Tietopuolista opetusta metsäkoulussa ja kursseilla oli harjoittelijan kuunneltava ainakin 60 tuntia sekä, perehtyäkseen opetustyöhön, itse annettava opetusta vähintään 20 harjoitustuntia. Tämän lisäksi harjoittelijan oli normaalimetsäkoulun johtajan antaman opastuksen mukaan otettava osaa ja tutustuttava kaikkiin hoitoalueen talouteen kuuluviin ulko- ja sisätöihin. Harjoittelukauden lopussa harjoittelijan tuli antaa opetusta neljällä näytetunnilla, joiden jälkeen hänen opetustaitonsa arvosteltiin. Harjoitteluaikanaan oli harjoittelija oikeutettu saamaan puolet ylimääräiselle metsänhoitajalle vahvistetusta päivärahasta. == Lähteet == === Lakiviitteet === Luokka:Suomen metsätalouden historia Luokka:Entiset suomalaiset oppilaitokset
Emovaha

Emovaha on siirtolohkare Nousiaisten Santamalan kylässä yhdystien 2010 varressa parin kilometrin päässä valtatieltä 8. Siirtolohkare on harvinaisen suurikokoinen: sen korkeus on 8 metriä, halkaisija 15 metriä, ympärysmitta 52 metriä, tilavuus noin tuhat kuutiometriä ja paino noin 3 000 tonnia. Kivi sijaitsee maisemallisesti erittäin näkyvällä paikalla. Sen vieressä on opastaulu. ==Lähteet== Luokka:Suomen siirtolohkareet Luokka:Nousiaisten luonto
Waziristan

Waziristan on wazirien pataaniheimon asuttama alue Pakistanin länsiosassa. Suurin osa alueesta kuuluu entisiin Pakistanin heimoalueisiin ja nykyiseen Khyber Pakhtunkhwaan. ==Maantiede== Waziristan rajoittuu pohjoisessa Kuramjokeen, etelässä Gumaljokeen ja idässä Bannun ja Dera Ismail Khanin piirikuntien rajaan. Waziristanin läntinen raja kulkee suurin piirtein Afganistanin ja Pakistanin välistä rajaa pitkin, mutta alue ulottuu paikoittain myös Afganistanin puolelle. Alueen maasto on vuoristoinen ja karu. Alueen Indusjoelle virtaavia jokia pitkin pääsee muualle sisämaahan. ==Historia== Waziristanin varhaishistoriasta tiedetään vain vähän. Joitakin mainintoja alueesta on esimerkiksi Baburin valtakaudelta ja myöhemmin Ahmad Šah Dorranin valtakaudelta 1700-luvulta. Enemmän tiedetään kuitenkin vuodesta 1849 eteenpäin, jolloin britit alkoivat ulottaa valtaansa Intiassa Waziristaniin saakka. Briteille wazirit olivat turvallisuusongelma, jonka ratkaisemiseksi tehtiin rangaistusretkiä ja rakennettiin varuskuntia ja teitä. Britit loivat myös kaksi hallinnollista aluetta, Pohjois-Waziristanin (1895) ja Etelä-Waziristanin (1896). Brittivalta herätti vastustusta paikallisten keskuudessa, ja paikallinen uskonnollinen johtaja Mulla Muhyi al-Din (k. 1913), joka tunnettiin paremmin nimellä Mulla Powinda, johti epäonnistunutta kapinaa brittejä vastaan. Kolmannen afgaanisodan aikana vuonna 1919 britit menettivät otteensa suuresta osasta Waziristania. Valtansa palauttamiseksi britit suorittivat alueella suuria sotilasoperaatioita vuosina 1919-1923. Väkivaltaisuudet jatkuivat vielä näiden operaatioiden jälkeenkin. Pakistanin itsenäistyminen toi muutoksia Waziristaniin. Vakinaisen armeijan varuskunnat korvattiin paikallisilla puolisotilaallisilla joukoilla ja alueelle tuli nyt myös kouluja ja sairaaloita. Monet paikalliset työskentelivät eri puolilla Pakistania. Luotettavien väestönlaskentojen puutteesta huolimatta Waziristanin väestön tiedetään kasvaneen selvästi 1900-luvun jälkimmäisellä puoliskolla. Väestönkasvu johti omiin ongelmiinsa alueen heimojen välillä. 1970-luvulla hallitusten joukkojen piti puuttua väkivaltaisuuksiin mahsudien ja wazirien heimojen välillä. Afganistanin sodan myötä Waziristanista ontullut merkittävä piilopaikka Afganistanin Taliban-liikkeen taistelijoille. Pakistanin hallitus on taistellut Yhdysvaltojen painostuksesta Taliban-taistelijoita vastaan alueella. ==Väestö== Waziristanin väestön valtaosa on pataaneja. Wazirit ovat pataaniheimo, joiden mukaan Waziristan on nimetty. Toinen alueella vaikuttava heimo ovat mahsudit, joita asuu etenkin Etelä-Waziristanin keskiosissa. Alueella on perinteisesti harjoitettu lähinnä maanviljelyä ja karjanhoitoa, joita ovat tukeneet kauppa, kaivostoiminta, pienimuotoinen teollisuus ja ryöstöretket. ==Lähteet== Luokka:Pakistanin maantiede
HMS Cowslip (K196)

HMS Cowslip (viirinumero K196) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 8. huhtikuuta 1940 Belfastista Harland and Wolffilta, missä köli laskettiin 16. tammikuuta 1941 telakkanumerolla 1105Lynch, John s. 200. Alus laskettiin vesille 28. toukokuuta ja valmistui kolmisen kuukautta myöhemmin 9. elokuuta.Friedman, Norman s. 341 == Palvelus == Aluksen muutostyöt kauppalaivaksi peruutettiin vuonna 1948. Alus romutettiin huhtikuussa 1949. == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
Fridolf Höök

Fridolf Fabian Höök (, Fridolf Kirillovitš Gek; 30. joulukuuta 1836 Danskog, Tammisaari – heinäkuussa 1904 Vladivostok, Venäjä) oli suomalainen merikapteeni, valaanpyytäjä, tutkimusmatkailija, kansanperinteen kerääjä ja Amur-joen varteen Venäjän Kaukoitään vuonna 1868 perustetun suomalaisen siirtokunnan johtaja.Uppslagsverket Finland : Fridolf Höök Geni.com : Fridolf Fabian HöökElämää ja kuolemaa taisteluhaudoissa, Savon Sanomat 3.8.2010 Höökin vanhemmat olivat tullilaitoksen luutnantti Erik Höök (1792–1848) ja Ulrika Charlotta Sofia Aminoff (1806–1885). Hänen veljensä oli kanavainsinööri ja tunnettu karhunkaataja Berndt Höök. Fridolf Höök lähti merille jo 13-vuotiaana. Hän suoritti Turun merenkulkukoulussa perämiestutkinnon 1856 ja merikapteenin tutkinnon 1863. Keisari Aleksanteri II antoi 1860-luvulle julistuksen jossa luvattiin Amur-joen varrella sijaitseville alueille muuttaville suomalaisille uudisasukkaille verovapaus ja ilmaista viljelysmaata. Höökin johdolla perustettiin Amurinmaan yhtiö jonka tarkoituksena oli luoda Amurinmaalle suomalainen kommunistisia periaatteita noudattava utopiasiirtokunta. Höökin johtama 49 siirtolaisen joukko purjehti 1867–1868 Venäjän Kaukoitään ja he nousivat maihin Strelokissa joka sijaitsi Nahodkan ja Vladivostokin välisellä rannikolla. Siirtokunta hajosi kuitenkin jo muutaman vuoden jälkeen 1870-luvun alussa ja useimmat siirtolaiset palasivat Suomeen mutta siirtokunnan johtaja Höök jäi Venäjän Kaukoitään. Höök oli sittemmin Turussa toimineen Venäläis-suomalaisen valaanpyyntiyhtiön palveluksessa valaanpyytäjänä Venäjän Tyynenmeren rannikon vesillä ja hän kartoitti tässä tehtävässä samalla Kamtšatkan niemimaan ja Tšuktšien niemimaan rannikkoalueita. Höök toimi myös alueen kansanperinteen kerääjänä ja hänen keräämälleen esineistölle perustettiin oma osastonsa Vladivostokissa sijainneen Arsenjev-museon etnografiselle osastolle. Höök ampui itsensä laivansa kajuutassa Vladivostokissa kesällä 1904. Hänet on haudattu Vladivostokiin ja hänen haudalleen pystytettiin vuonna 1990 muistopatsas Arsenjevin museon ja Höökin jälkeläisten toimesta. Höökin mukaan on nimetty useita lahtia ja niemiä Kaukoidässä.Jarmo Nironen: Suomalainen idän valtias Venäjän Aika 2/2001. Viitattu 7.10.2015. Hänen mukaansa on nimetty myös useita Škiper Gek (Шкипер Гек, ”Kippari Höök”) -nimisiä venäläisiä rahtilaivoja. == Kirjallisuutta == * F. H. B. Lagus : Amurinmaan retki: suomalainen kommunismin koe tositapausten mukaan. WSOY 1925 * Toivo Koivisto : Suomalaista sisua villissä idässä: Fridolf Höökin, suomalaisen valaanpyytäjän ja suuryrittäjän, merkilliset elämänvaiheet Itä-Aasiassa ja pohjoisilla merillä. Gummerus 1947 == Lähteet == == Aiheesta muualla == * Heli Jormanainen, Suomalaiset lähtivät nälkävuosina Amurinmaalle etsimään onnea, mutta todellisuus rikkoi unelmat – Vladivostokissa elää yhä vapaan kippari Höökin muisto, Yle Luokka:Suomalaiset merikapteenit Luokka:Suomalaiset tutkimusmatkailijat Luokka:Nahodka Luokka:Itsemurhan tehneet Luokka:Vuonna 1836 syntyneet Luokka:Vuonna 1904 kuolleet
HMS Fritillary (K199)

HMS Fritillary (viirinumero K199) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 8. huhtikuuta 1940 Belfastista Pohjois-Irlannista Harland and Wolffilta, missä köli laskettiin 15. helmikuuta 1941 telakkanumerolla 1107Lynch, John s. 201. Alus laskettiin vesille 22. heinäkuuta ja valmistui kolmisen kuukautta myöhemmin 1. marraskuuta.Friedman, Norman s. 341 == Palvelus == Alus myytiin 1947. == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
HMS Genista (K200)

HMS Genista (viirinumero K200) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 8. huhtikuuta 1940 Belfastista Pohjois-Irlannista Harland and Wolffilta, missä köli laskettiin 15. helmikuuta 1941 telakkanumerolla 1108Lynch, John s. 201. Alus laskettiin vesille 24. heinäkuuta ja valmistui vielä saman vuoden lopulla 8. joulukuuta.Friedman, Norman s. 341 == Palvelus == Alus muutettiin sääalukseksi 1947 nimellä Weather Recorder. == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
HMS Vervain (K190)

HMS Vervain (viirinumero K190) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 8. huhtikuuta 1940 Belfastista Pohjois-Irlannista Harland and Wolffilta, missä köli laskettiin 16. marraskuuta 1940 telakkanumerolla 1101Lynch, John s. 200. Alus laskettiin vesille 12. maaliskuuta 1941 ja valmistui 9. kesäkuuta.Friedman, Norman s. 341 == Palvelus == Saksan laivaston sukellusvene U-1208 upotti 20. helmikuuta 1945 aluksen torpedoimalla Irlannin eteläpuolella.Preston, Antony & Raven, Alan s. 7 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
Yunus Mallı

Yunus Mallı (s. 24. helmikuuta 1992 Kassel) on saksalais-turkkilainen jalkapalloilija, joka edustaa Bundesliigassa pelaavaa VfL Wolfsburgia. Oikeajalkainen Mallı on pelipaikaltaan hyökkäävä keskikenttäpelaaja. Hän on pelannut myös Turkin maajoukkueessa. == Ura == === Seurajoukkueura === Mallı on Borussia Mönchengladbachin kasvatti. Hän sai peliaikaa ainoastaan seuran kakkosjoukkueessa tehden siinä vuosina 2010–2011 11 ottelussa kaksi maalia. Heinäkuussa 2011 Mallı siirtyi Bundesliigan 1. FSV Mainz 05:een. Hän debytoi pääsarjatasolla lokakuussa 2011 Hertha BSC:iä vastaan. Avauskaudellaan Mallı pelasi 13 ottelua. Ensimmäisen maalinsa Bundesliigassa Mallı teki tammikuussa 2013 SpVgg Greuther Fürthin verkkoon. Se oli hänen kauden ainoa osumansa 14 ottelussa. Parhaimmalla kaudellaan, kaudella 2014–2015 Mallı teki 31 ottelussa kuusi maalia. Tammikuussa 2017 Mallı teki vuoteen 2021 ulottuvan sopimuksen Bundesliiga-seura Wolfsburgin kanssa.Wolfsburg sign Turkey midfielder Yunus Malli from Mainz Alkuvuoden 2020 hän pelasi lainalla Union Berlinissä. === Maajoukkueura === Mallı on edustanut Saksaa kaikissa nuorten maajoukkueissa alle 17-vuotiaista alle 21-vuotiaisiin. Vuonna 2009 hän oli voittamassa alle 19-vuotiaiden Euroopan-mestaruutta ja osallistui samana vuonna myös ikäluokan MM-kilpailuihin tehden turnauksessa yhden maalin kahdessa pelaamassaan ottelussa.http://www.fifa.com/fifa-tournaments/players-coaches/people=309320/ Mallı sanoi kuitenkin haluavansa edustaa aikuisten maajoukkuetasolla Turkkia, jolle hänellä on myös edustusoikeus. Hän debytoi Turkin jalkapallomaajoukkueessa marraskuussa 2015 ystävyysottelussa Qataria vastaan. Vuoden 2019 loppuun mennessä hän on pelannut 25 A-maaottelua ja tehnyt niissä yhden maalin. == Saavutukset == Saksa * Alle 17-vuotiaiden EM-kilpailut: kultaa (2009) == Lähteet == Luokka:Saksalaiset jalkapalloilijat Luokka:Turkkilaiset jalkapalloilijat Luokka:Vuonna 1992 syntyneet Luokka:Elävät henkilöt
Kaeng Krachanin kansallispuisto

Kaeng Krachanin kansallispuisto () on kansallispuisto Thaimaassa. Se sijaitsee Myanmarin rajalla Phetchaburin ja Prachuap Khiri Khanin provinsseissa. Kansallispuisto on Thaimaan suurin, sen pinta-ala on 2 915 neliökilometriä. Alueesta noin 95 prosenttia on metsän peitossa. Kansallispuistossa sijaitsee osittain 45,5 neliökilometrin laajuinen tekojärvi. Puistossa on tavattu 355 lintulajia ja 58 nisäkäslajia. Kansallispuiston lintulajistoon kuuluvat isokalakotka, palmukaija, valko-otsapöllönen, sundanhuuhkaja, thaimaansarvinokka, aarnitulitöyhtö, bampusieppo ja okapyrstöharakka. Alueella asuvia nisäkkäitä ovat muun muassa aasiannorsu, kauluskarhu, malaijikarhu, kultasakaali, intiantapiiri, feanmuntjakki ja silmälasilanguri. ==Lähteet== ==Aiheesta muualla== Luokka:Thaimaan kansallispuistot
Metsänhoidonneuvoja

Metsänhoidonneuvoja on Suomessa metsätalouden asiantuntija. == Metsänhoidonneuvoja 1930-luvun Suomessa == Metsänhoidonneuvojan tehtävänä 1930-luvun Suomessa oli herättää maalaisväestössä harrastusta metsän tarkoituksenmukaiseen hoitamiseen sekä pyynnöstä laatia ehdotuksia metsänjakotöiksi ja muiksi metsätöiksi sekä ajan salliessa johtaa tällaisia töitä. Metsänhoidonneuvojan tuli myös antaa maanviljelijöille neuvoja ja opastusta metsänhoitoasioissa yleensä. Metsänhoidonneuvojat ilmoittivat joka vuoden alussa sanomalehtikuulutuksilla, milloin ja millä osoitteella heitä saattoi tilata. == Lähteet == Luokka:Metsäalan ammatit
Vince Edwards

thumb|Edwards Ben Caseyn roolissa 1966. Vince Edwards (alk. Vincent Edward Zoino, 9. heinäkuuta 1928Vince Edwards profile at FilmReference.com Brooklyn, New York – 11. maaliskuuta 1996 Los Angeles) oli yhdysvaltalainen elokuva- ja televisionäyttelijä. Hänet muistetaan parhaiten nimiosasta tv-sarjassa Tohtori Ben Casey sekä majuri Cliff Brickerin roolista vuoden 1968 sotaelokuvassa Paholaisen prikaati. == Elämä ja ura == Edwards syntyi Brownsvillessä New Yorkin Brooklynissa. Kaksosveljensä Anthonyn kanssa hän oli seitsemänlapsisen italialaisperheen kuopus.Vince Edwards profile at FilmReference.com Hän harrasti kilpauintia ja sai urheilustipendin Ohion valtionyliopistoon. Vince Edwards opiskeli näyttelijäntyötä Manhattanin American Academy of Dramatic Arts -oppilaitoksessa ja pääsi Hollywoodin pikkustudioiden päärooleihin. Hänen ensimmäinen pääosansa olivat pääosa nuorena lihaskimppuna vuoden 1951 elokuvassa Mr. Universe sekä nimiosa vuoden 1952 intiaanielokuvassa Hiawatha – länsituulen poika. Hän näytteli yhtä pääosaa myös Stanley Kubrickin varhaisessa film noirissa Peli on menetetty (1956). Tähtistatukseen Vince Edwards nousi vuodesta 1961 vuoteen 1966 tuotetun lääkärisarjan Tohtori Ben Casey pääroolissa. Menestyksen myötä Edwards esiintyi myös laulajana usealla musiikkialbumilla. Tarinan mukaan Edwards päätyi Caseyn rooliin eksyttyään väärään koekuvaukseen, jossa etsittiinkin lääkärin eikä hänen luulemaansa liikennelentäjän roolin esittäjää.Slater, Eric: Vince Edwards, TV's Dr. Ben Casey, Dies at 67, The Los Angeles Times 13.3.1996. Viitattu 3.10.2015. Ben Casey -sarjan päätyttyä Edwards palasi elokuvarooleihin ja teki vierailurooleja televisiosarjoissa. Vuonna 1983 hän näytteli päävihollishahmoa tieteiselokuvassa Ryövärit. Hän pääsi myös ohjaamaan yksittäisiä jaksoja tv- sarjoista kuten Taisteluplaneetta Galactica. Edwards kuoli haimasyöpään 1996. == Elokuvia == * Hiawatha – länsituulen poika (Hiawatha, 1952) * Polttavat katukivet (Rogue Cop, 1954) * Peli on menetetty (The Killing, 1956) * Pelon kaupunki (City of Fear, 1959) * Voittajat (The Victors, 1963) * Paholaisen prikaati (The Devil's Brigade, 1968) * Hammerhead – kovakasvo (Hammerhead, 1968) * Desperados (The Desperados, 1968) * Yö ei tunne sääliä / Viettelykset (The Seduction, 1982) * Ryövärit (Space Raiders, 1983) * Kunnon dekkari laukeaa kuudesti (Detective Kid, 1989) == Lähteet == ==Aiheesta muualla== * * Luokka:Vuonna 1928 syntyneet Luokka:Vuonna 1996 kuolleet Luokka:Amerikanitalialaiset Luokka:Yhdysvaltalaiset näyttelijät Luokka:Yhdysvaltalaiset televisio-ohjaajat
Rothesayn linna

Rothesayn linna on raunioitunut linna Buten saarella Skotlannissa. Rauniot koostuvat kappelista, porttihuoneesta, vallihaudasta, ympyrän muotoisesta kehämuurista, johon kuuluu neljä pyöreää tornia. Skotlannissa linna on ainutlaatuinen arvioidun aikaisen rakentamisajankohtansa ja ympyrän muotoisen pohjakaavansa vuoksi. Linna siirtyi valtion omistukseen vuonna 1951. Kehämuuri on rakennettu noin vuonna 1200 ja sitä on korotettu 1500-luvulla. Sisäpuolella itämuuria vasten kappelin jäännökset, jotka ovat ajoitettu 1400- tai 1500-luvulle. == Lähteet == == Aiheesta muualla == Luokka:Argyll ja Buten linnat
Shane Harper

Shane Harper (s. 1. helmikuuta 1989) on yhdysvaltalainen jääkiekkoilija, joka pelaa ECHL-liigan Adirondack Thunderissa. == Pelaajaura == Ennen ammattilaistasolle siirtymistä Harper pelasi juniorisarja Western Hockey Leaguen joukkueessa Everett Silvertipsissä, jossa pelatessaan hänet valittiin läntisen konferenssin toiseen tähdistöön kaudella 2009–2010. 4\. maaliskuuta 2010 Philadelphia Flyers kiinnitti Harperin kolmivuotiseen tulokassopimukseen. 12\. kesäkuuta 2013 Harper kaupattiin Flyersistä New York Islandersiin neljännen kierroksen varauksen kanssa vaihdossa puolustaja Mark Streitiin. Harper ei saanut uutta sopimusta Islandersissa ja teki 9. syyskuuta 2013 vapaana agenttina yhden vuoden mittaisen sopimuksen AHL:ssä pelaavan Chicago Wolvesin kanssa. Kaudella 2014–2015 Harper teki pelasi Wolvesin hyökkäyspäässä hyvin sijoittuen koko liigan maalipörssissä kolmannelle sijalle 32 tekemällään maalilla. Yhteensä hän teki 50 tehopistettä 75 ottelussa. 1\. heinäkuuta 2015 Harper teki jälleen NHL-sopimuksen, kun siirtyi vuoden kaksisuuntaisella sopimuksella Florida Panthersiin. Harper teki NHL-debyyttinsä Panthersissa kaudella 2016–2017, jolloin hän pelasi joukkueessa 14 ottelua ja teki niissä 3 pistettä. New Jersey Devils hankki hänet kesken kauden Panthersista vaihdossa Reece Scarlettiin. == Tilastot == 2009–2010 Adirondack Phantoms AHL 5 1 0 1 2 – – – – – 2010–2011 Adirondack Phantoms AHL 20 1 2 3 4 – – – – – Greenville Road Warriors ECHL 48 22 23 45 20 11 4 6 10 2 2011–2012 Adirondack Phantoms AHL 70 13 14 27 43 – – – – – 2012–2013 Adirondack Phantoms AHL 48 5 5 10 35 – – – – – Trenton Titans ECHL 15 14 13 27 2 – – – – – 2013–2014 Chicago Wolves AHL 63 13 20 33 8 9 2 3 5 0 2014–2015 Chicago Wolves AHL 75 32 18 50 14 5 0 4 4 4 2015–2016 Portland Pirates AHL 59 12 25 37 18 5 2 0 2 0 2016–2017 Florida Panthers NHL 14 2 1 3 18 – – – – – Springfield Thunderbirds AHL 39 7 12 19 6 – – – – – Albany Devils AHL 19 1 2 3 2 – – – – – 2017–2018 Lada Toljatti KHL 36 4 7 11 13 – – – – – 2018–2019 Örebro HK SHL 52 9 19 28 14 2 1 0 1 0 2019–2020 Örebro HK SHL 50 15 14 29 8 – – – – – 2020–2021 Brynäs IF SHL 26 5 8 13 35 – – – – – 8 kautta yhteensä AHL 398 85 98 183 132 19 4 7 11 4 3 kautta yhteensä SHL 128 29 41 70 57 2 1 0 1 0 1 kausi yhteensä NHL 14 2 1 3 18 – – – – – == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Vuonna 1989 syntyneet Luokka:Elävät henkilöt
Sorto

Sorto on Järvenpään 8. kaupunginosa. Se sijaitsee kolme kilometriä kaupungin keskustasta luoteeseen. Kaupunginosan rakennuskanta koostuu pääosin rivi- ja omakotitaloista, mutta Sorrossa on myös muutamia kerrostaloja. Vuoden 2014 lopussa kaupunginosassa asui 1 538 ihmistä. Kaupunginosassa sijaitsee esimerkiksi Kivipuiston monipalvelukeskus. Myös Pietolan teollisuusalue on osa kaupunginosaa. ==Lähteet== Luokka:Järvenpään kaupunginosat
Valkjärvi (Somero)

Valkjärvi on Paimionjoen vesistöön kuuluva järvi Someron ja Tammelan rajalla. Paimionjoen vesistössä järvi kuuluu Pajulanjoen valuma-alueeseen. Sen pinta- ala on 64,93 hehtaaria, rantaviivan pituus 6,32 kilometriä ja korkeus merenpinnasta 119,6 metriä. Järvi jakautuu kahteen altaaseen: pääosin Someron puolella sijaitsevaan Takajärveen ja pääosin Tammelan puolella sijaitsevaan Etujärveen, joita erottaa toisistaan kapea salmi. Järven Someron puoleiselle osalle on tehty hoitosuunnitelma vuonna 2005. Järven luusua on pohjoisessa Tammelan puolella. Laskuojana on Höylänoja, joka yhtyy Tartlamminsuolta, Someron ja Tammelan rajalta alkunsa saavaan Suojokeen, joka on yksi Paimionjoen sivujoen Pajulanjoen latvahaaroista Tammelassa. Järven rannat jakautuvat etelässä Somerniemen Palikaisten, Keltiäisten ja Salkolan kylien kesken. Järven pohjoisosa kuuluu Tammelan Letkun kylään. Lähin vakinainen asutus on Valkeaviidan kulmakunnalla Tammelan Letkun ja Somerniemen Salkolan kylien rajalla järven koillispuolella. Itse järven rannoilla on vain vapaa- ajan asutusta. ==Lähteet== Luokka:Somerniemen järvet Luokka:Tammelan järvet Luokka:Paimionjoen vesistö
Yhdessä (Robinin albumi)

Yhdessä on Robinin 9. lokakuuta 2015 julkaistu viides studioalbumi, jolla hän duetoi suomalaisten artistien kanssa. Albumin ensimmäisenä singlenä julkaistulla ”Yö kuuluu meille” -kappaleella Robin lisäksi esiintyvät Santa Cruz, Nikke Ankara, Brädi sekä Jussi 69. Kappale on saanut vaikutteita Aerosmith ja Run-D.M.C. -yhtyeiden yhteiskappaleesta ”Walk This Way”. Toinen single ”Milloin nään sut uudestaan?” julkaistiin 5. lokakuuta 2015. Tammikuussa 2016 albumilta julkaistiin kolmantena singlenä kappale ”Miten eskimot suutelee?”, jonka vierailevana artistina on Sanni. Albumi sijoittui ensimmäiseksi Suomen virallisella listalla. == Kappaleet == Albumin perusversio sisältää 12 eri kappaletta, joista 10 on Robinin omia kappaleita. ”Vahva”-kappale on julkaistu alun perin Elastisen Iso kuva -albumilla ja ”Silmät kii” -kappale JVG:n 247365-albumilla. Deluxe-versio sisältää perusversion lisäksi bonuskappaletta, joilla vierailevat country-yhtye Steve ’n’ Seagulls sekä pianisti Iiro Rantala. Super Deluxe -versio sisältää perusversion ja deluxe-version kappaleiden lisäksi aiemmin julkaisemattoman kappaleen ”Salamatie”, jolla vierailee Softengine-yhtye sekä remixit kappaleista ”Salamatie” ja ”Miten eskimot suutelee?”. Versiolla on myös DVD, jolla on Robinin konsertti Helsingin Kulttuuritalolta, Yhdessä-dokumentin sekä viisi musiikkivideota. == Arvostelut == * Keskisuomalainen: Keskisuomalainen * Rumba: 9.2/10Rumba * Soundi: Soundi == Lähteet == Luokka:Vuoden 2015 albumit Luokka:Robin Packalenin albumit
Kindertotenlieder

Kindertotenlieder (suom. lauluja lasten kuolemasta) on Gustav Mahlerin vuosina 1901–1904 säveltämä laulusarja soololaulajalle (baritoni tai mezzosopraano) ja orkesterille. Mahlerin tytär, joka oli syntynyt hieman ennen teossarjan valmistumista, kuoli neljän vuoden iässä. Mahler kirjoitti myöhemmin Guido Adlerille ettei olisi pystynyt säveltämään teossarjaa tyttärensä kuoleman jälkeen. Mahler sävelsi laulusarjan Friedrich Rückertin runoihin, joita tämä oli kirjoittanut jopa nelisensataa omien lastensa kuolemien jälkeen. Laulusarjaan pohjautuu brittiläis-amerikkalaisen koreografin Antony Tudorin baletti Klagesang (engl. Dark Elegies, 1937), jonka Tudor teki vieraillessaan Norjan oopperan baletissa. ==Lähteet== == Aiheesta muualla == Luokka:Gustav Mahlerin teokset Luokka:Laulusarjat Luokka:1900-vuosikymmenen musiikkiteokset
Painonheitto olympialaisissa

Painonheitto on kuulunut olympialaisten ohjelmaan kaksi kertaa, vuosien 1904 ja 1920 olympialaisissa. Lajin ainoat olympiavoittajat ovat Yhdysvaltain Pat McDonald ja Kanadan Étienne Desmarteau. Yhdysvaltalaisten ja kanadalaisten lisäksi lajin olympiakilpailuihin osallistui ruotsalaisia ja suomalaisia urheilijoita. == Mitalitaulukot == ==Lähteet== *
Frösåkerin kihlakunta

Frösåkerin kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 007,85 neliökilometriä ja asukasluku 9 936 henkeä. Kihlakuntaan kuuluneet kunnat olivat Forsmark, Valö, Hökhuvud, Börstil, Gräsö, Harg ja Edebo. Kihlakunnan sisällä sijaitsivat Östhammarin ja Öregrundin kaupungit. Kihlakunnan tuolloista kunnista Edebo kuuluu nykyään Norrtäljen kuntaan ja muut Östhammarin kuntaan Uppsalan läänissä. ==Lähteet== Luokka:Ruotsin kihlakunnat
Närdinghundran kihlakunta

Närdinghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 630,33 neliökilometriä ja asukasluku 7 121 henkeä. Kihlakuntaan kuuluneet kunnat olivat Bladåker, Faringe, Almunge, Knutby, Edsbro ja Ununge. Kihlakunnan tuolloista kunnista Edsbro ja Ununge kuuluvat nykyään Norrtäljen kuntaan ja muut Uppsalan kuntaan Uppsalan läänissä. ==Lähteet== Luokka:Ruotsin kihlakunnat
Väddön ja Häverön laivakunta

Väddön ja Häverön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 319,71 neliökilometriä ja asukasluku 8 573 henkeä. Kihlakuntaan kuuluneet kunnat olivat Häverö, Singö ja Väddö. Kihlakunnan tuolloiset kunnat kuuluvat nykyään Norrtäljen kuntaan ja sijaitsevat sen pohjoisosassa. ==Lähteet== Luokka:Ruotsin kihlakunnat
Bron ja Vätön laivakunta

Bron ja Vätön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 216,63 neliökilometriä ja asukasluku 3 312 henkeä. Kihlakuntaan kuuluneet kunnat olivat Björkö-Arholma, Vätö ja Roslags-Bro. Kihlakunnan tuolloiset kunnat kuuluvat nykyään Norrtäljen kuntaan. ==Lähteet== Luokka:Ruotsin kihlakunnat
Lyhundran kihlakunta

Lyhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 281,48 neliökilometriä ja asukasluku 3 877 henkeä. Kihlakuntaan kuuluneet kunnat olivat Söderby-Karl, Estuna, Lohärad, Malsta ja Husby-Lyhundra. Kihlakunnan tuolloiset kunnat kuuluvat nykyään Norrtäljen kuntaan. ==Lähteet== Luokka:Ruotsin kihlakunnat
Frötunan ja Lännan laivakunta

Frötunan ja Lännan laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 380,02 neliökilometriä ja asukasluku 6 191 henkeä. Kihlakuntaan kuuluneet kunnat olivat Frötuna, Rådmansö, Blidö ja Länna. Kihlakunnan tuolloiset kunnat kuuluvat nykyään Norrtäljen kuntaan. ==Lähteet== Luokka:Ruotsin kihlakunnat
Sjuhundran kihlakunta

Sjuhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 263,67 neliökilometriä ja asukasluku 4 539 henkeä. Kihlakuntaan kuuluneet kunnat olivat Skederid, Rö, Rimbo ja Fasterna. Kihlakunnan tuolloiset kunnat kuuluvat nykyään Norrtäljen kuntaan. ==Lähteet== Luokka:Ruotsin kihlakunnat
Långhundran kihlakunta

Långhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 331,57 neliökilometriä ja asukasluku 3 956 henkeä. Kihlakuntaan kuuluneet kunnat olivat Kårsta, Närtuna, Gottröra, Husby-Långhundra, Östuna ja Lagga. Kihlakunnan tuolloista kunnista Kårsta kuuluu nykyään Vallentunan kuntaan, Gottröra ja Närtuna Norrtäljen kuntaan ja muut Knivstan kuntaan Uppsalan läänissä. ==Lähteet== Luokka:Ruotsin kihlakunnat
Medisiina D

Medisiina D on Turussa sijaitseva lääketieteen opetus-, tutkimus- ja diagnostiikkatilojen uudisrakennus, jossa toimii Turun yliopisto, Varsinais- Suomen sairaanhoitopiiri (VSSHP), Turun ammattikorkeakoulu ja Terveyden ja hyvinvoinnin laitos (THL). Rakennuttaja on Suomen Yliopistokiinteistöt Oy. Rakennusprojektin valmistelevat työt alkoivat lokakuun puolivälissä 2015 ja louhinta- ja maanrakennustyöt marraskuussa. Rakennus valmistui kesällä 2018. Hankkeen pääsuunnittelija on arkkitehti Janne Helin Schauman Arkkitehdit Oy:stä. Rakennushankkeen kustannusarvio on noin 80 miljoonaa euroa. Projektinjohtourakoitsija on NCC Rakennus Oy ja sopimuksen arvo on noin 60 miljoonaa euroa. A-Insinöörit Rakennuttaminen Oy vastaa rakennuttamisesta ja valvonnasta. Rakennus sijoittuu I kaupunginosaan Kupittaan kampusalueelle Kiinamyllynkadulle. Se rajoittuu etelässä katualueeseen, lännessä ja pohjoisessa Turun yliopistolliseen keskussairaalaan (TYKS) ja idässä junarataan rataosalla sekä valtatie 1 eli Helsingin valtatiehen. Medisiina D sekä VSSHP:n uusi T3-sairaala tiivistävät Tyksin kantasairaalan aluetta kampusmaiseksi sijoittuen T-sairaalan ja A-sairaalan väliin. Tilat jakautuvat toimijoiden kesken seuraavasti: VSSHP 51 %, Turun yliopisto 31 %, Turun ammattikorkeakoulu 11 % ja THL 7 %. Rakennuksessa on tarkoitus toimia 600 työntekijää ja 1 400 opiskelijaa päivittäin. Rakennuksen bruttoala on 25 466 neliömetriä ja kerrosluku kahdeksan. Kahdeksan kerroksen lisäksi rakennuksessa on kellarikerros ja talotekniikankerros. Kaksi ensimmäistä kerrosta ovat avoimia julkisia tiloja. Ensimmäiseen kerrokseen sijoittuu luentosaleja, ryhmätiloja, liiketiloja ja lounasravintola. Toisessa kerroksessa on opetuslaboratorioita ja hammashoidon opetusyksikkö. Kerroksissa 3–8 on eri yksiköiden laboratorio- ja toimistotiloja. Taloon sijoitetaan BSL-3 tason turvalaboratorio, jossa tutkitaan vakavia tarttuvia tauteja. Rakennuksessa pyritään kestävän kehityksen mukaisiin tilaratkaisuihin, rakenteisiin sekä materiaaleihin ja tilaratkaisuissa tilojen monikäyttöisyyteen ja joustavuuteen. == Lähteet == Luokka:Turun yliopisto Luokka:Terveyden ja hyvinvoinnin laitos Luokka:Turun ammattikorkeakoulu Luokka:Lääketieteellinen tutkimus Luokka:Varsinais-Suomen sairaanhoitopiiri Luokka:I kaupunginosa Luokka:Turun tornitalot
Ärlinghundran kihlakunta

Ärlinghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 287,37 neliökilometriä ja asukasluku 6 594 henkeä. Kihlakuntaan kuuluneet kunnat olivat Alsike, Knivsta, Vassunda, Haga, Sankt Olof och Sankt Per, Norrsunda, Husby-Ärlinghundra ja Odensala. Kihlakunnan sisällä sijaitsi Sigtunan kaupunki. Kihlakunnan tuolloista kunnista Alsike, Knivsta ja Vassunda kuuluvat nykyään Knivstan kuntaan Uppsalan läänissä ja muut Sigtunan kuntaan Tukholman läänissä. ==Lähteet== Luokka:Ruotsin kihlakunnat
Seminghundran kihlakunta

Seminghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 230,92 neliökilometriä ja asukasluku 3 132 henkeä. Kihlakuntaan kuuluneet kunnat olivat Vidbo, Skepptuna, Lunda, Frösunda, Orkesta, Markin ja Skånela. Kihlakunnan tuolloista kunnista Markim, Orkesta ja Frösunda kuuluvat nykyään Vallentunan kuntaan ja muut Sigtunan kuntaan. ==Lähteet== Luokka:Ruotsin kihlakunnat
Maastojuoksu olympialaisissa

Maastojuoksu oli olympialaisten ohjelmassa kolme kertaa, vuosina 1912, 1920 ja 1924. Juostava matka oli joka kerta eri pituinen. Vuonna 1912 juostiin 8 000 m, vuonna 1920 juostiin 12 000 m ja vuonna 1924 matka oli 10 000 m. Menestynein maa olympialaisten maastojuoksussa on Suomi. Suomalaisurheilijat voittivat joka vuosi olympiakultaa yksilökilpailussa, Hannes Kolehmainen kerran ja Paavo Nurmi kahdesti. Maastojuoksun yksilökilpailun ohessa juostiin samalla myös joukkuekilpailu. Joukkuekilpailun Suomi voitti kahdesti ja Ruotsi kerran. == Mitalitaulukot == ==Lähteet== *
Vallentunan kihlakunta

Vallentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 255,89 neliökilometriä ja asukasluku 7 115 henkeä. Kihlakuntaan kuuluneet kunnat olivat Hammarby, Fresta, Vallentuna, Vada, Angarn ja Össeby-Garn. Kihlakunnan tuolloista kunnista Fresta ja Hammarby kuuluvat nykyään Upplands Väsbyn kuntaan ja muut Vallentunan kuntaan. ==Lähteet== Luokka:Ruotsin kihlakunnat
Åkerin laivakunta

Åkerin laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 356,03 neliökilometriä ja asukasluku 6 154 henkeä. Kihlakuntaan kuuluneet kunnat olivat Riala, Roslags- Kulla, Ljusterö ja Österåker. Kihlakunnan tuolloista kunnista Riala kuuluu nykyään Norrtäljen kuntaan ja muut Österåkerin kuntaan. ==Lähteet== Luokka:Ruotsin kihlakunnat
Värmdön laivakunta

Värmdön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 432,93 neliökilometriä ja asukasluku 11 782 henkeä. Kihlakuntaan kuuluneet kunnat olivat Värmdö, Möja, Djurö, Ingarö, Gustavsberg ja Boo. Kihlakunnan tuolloista kunnista Boo kuuluu nykyään Nackan kuntaan ja muut Värmdön kuntaan. ==Lähteet== Luokka:Ruotsin kihlakunnat
Gösta Sumelius

Gustaf (Gösta) Oscar Sumelius (29. toukokuuta 1866 Tampere – 7. maaliskuuta 1940 Tampere) oli suomalainen tukkukauppias, valtiopäivämies ja vuorineuvos. Sumeliuksen vanhemmat olivat tukkukauppias Gustaf Oskar Sumelius (1835–1895) ja Maria Kristina Hydén (1833–1913). Hän pääsi ylioppilaaksi Helsingin yksityislyseosta 1885 ja oli sitten Lyypekissä toiminimi Buck & Willmannin palveluksessa 1885–1888. Suomeen palattuaan hän oli isänsä 1859 perustaman tukkukauppaa harjoittaneen toiminimi G. O. Sumeliuksen palveluksessa 1888–1912 ja hänestä tuli liikkeen prokuristi 1893 ja johtaja 1895. Sumelius rakennutti liikkeelle vuonna 1901 uuden liiketalon Tampereen Keskustorin itälaidalle.Geni.com : Gustaf (Gösta) Oscar Sumelius Kun toiminimi G. O. Sumelius muutettiin osakeyhtiöksi Sumelius oli uuden yhtiön johtokunnan puheenjohtajana 1912–1916. Hän toimi myös Hammarén & Co Ab:n, Tampereen Puuvilla Oy:n ja Äänekoski Oy:n johtokuntien puheenjohtajana. Sumelius sai vuorineuvoksen arvon 1920. Sumelius oli Tampereen kaupunginvaltuuston jäsenenä 1898–1920 ja valtuuston puheenjohtajana 1907–1908 sekä varapuheenjohtajana 1905–1906 ja 1912–1915. Hän oli Tampereen edustaja porvarissäädyssä valtiopäivillä 1904–1905. Sumelius toimi myös Ruotsin varakonsulina Tampereella 1908–1921. Gösta Sumelius oli naimisissa 1893–1919 Tyra Johanna Charlotta Mörtengrenin (1873–1951) kanssa ja vuodesta 1920 Agnes Maria Thulén (1893–1959) kanssa.Aikalaiskirja 1934 (Projekt Runeberg) == Lähteet == == Aiheesta muualla == * Gösta Sumeliuksen elämäkerta Kansallisbiografiassa Luokka:Suomalaiset yritysjohtajat Luokka:Vuorineuvokset Luokka:Suomen suuriruhtinaskunnan porvarissäädyn valtiopäivämiehet Luokka:Tampereen kaupunginvaltuutetut Luokka:Vuonna 1866 syntyneet Luokka:Vuonna 1940 kuolleet
Danderydin laivakunta

Danderydin laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 145,56 neliökilometriä ja asukasluku 18 833 henkeä. Kihlakuntaan kuuluneet kunnat olivat Östra Ryd, Stocksundin kauppala, Danderydin kauppala ja Täby . Kihlakunnan tuolloista kunnista Östra Ryd kuuluu nykyään pääosin Norrtäljen kuntaan ja osittain Vaxholmin kuntaan, Lidingön kuntaan ja Täbyn kuntaan. Stocksundin ja Danderydin kauppalat kuuluvat Danderydin kuntaan ja Täby muodostaa Täbyn kunnan. ==Lähteet== Luokka:Ruotsin kihlakunnat
Sollentunan kihlakunta

Sollentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 188,61 neliökilometriä ja asukasluku 37 885 henkeä. Kihlakuntaan kuuluneet kunnat olivat Ed, Sollentunan kauppala, Järfälla, Spånga ja Hässelby villastadin kauppala. Kihlakunnan tuolloista kunnista Ed kuuluu nykyään pääosin Upplands Väsbyn kuntaan ja osin Järfällan kuntaan. Sollentunan kauppala muodostaa Sollentunan kunnan ja Järfälla Järfallan kunnan. Spånga ja Hässelby villastadin kauppala ovat osa Tukholman kuntaa. ==Lähteet== Luokka:Ruotsin kihlakunnat
Färentunan kihlakunta

Färentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 211,70 neliökilometriä ja asukasluku 6 608 henkeä. Kihlakuntaan kuuluneet kunnat olivat Lovö, Skå, Sånga, Hilleshög, Färentuna, Munsö, Ekerö ja Adelsö. Kihlakunnan tuolloiset kunnat muodostavat nykyään Ekerön kunnan. ==Lähteet== Luokka:Ruotsin kihlakunnat
Svartlösan kihlakunta

Svartlösan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 445,08 neliökilometriä ja asukasluku 42 091 henkeä. Kihlakuntaan kuuluneet kunnat olivat Nacka, Saltsjöbadenin kauppala, Huddinge, Botkyrka, Salem ja Grödinge. Kihlakunnan tuolloista kunnista Nacka ja Saltsjöbadenin kauppala kuuluvat Nackan kuntaan, Huddinge muodostaa Huddingen kunnan, Salem Salemin kunnan sekä Botkyrka ja Grödinge yhdessä muodostavat Botkyrkan kunnan. ==Lähteet== Luokka:Ruotsin kihlakunnat
Öknebon kihlakunta

Öknebon kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 362,79 neliökilometriä ja asukasluku 8 522 henkeä. Kihlakuntaan kuuluneet kunnat olivat Östertälje, Tveta, Turinge, Vårdinge, Överjärna ja Ytterjärna. Kihlakunnan tuolloista kunnista Turinge kuuluu nykyään Nykvarnin kuntaan ja muut Södertäljen kuntaan. ==Lähteet== Luokka:Ruotsin kihlakunnat
Sotholmin kihlakunta

Sotholmin kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 892,85 neliökilometriä ja asukasluku 15 879 henkeä. Kihlakuntaan kuuluneet kunnat olivat Sorunda, Västerhaninge, Österhaninge, Tyresö, Dalarö, Nämdö, Ornö, Utö, Muskö, Ösmo ja Torö. Kihlakunnan sisällä sijaitsi Nynäshamnin kaupunki. Kihlakunnan tuolloista kunnista Sorunda, Torö ja Ösmo kuuluvat nykyään Nynäshamnin kuntaan, Nämdö Värmdön kuntaan ja Tyresö muodostaa Tyresön kunnan. Muut entiset kunnat kuuluvat nykyään Haningen kuntaan. ==Lähteet== Luokka:Ruotsin kihlakunnat
Mindaugas Kuzminskas

Mindaugas Kuzminskas (s. 19. lokakuuta 1989 Vilna, Liettuan SNT, Neuvostoliitto) on liettualainen koripalloilija. Pienenä laitahyökkääjänä pelaava Kuzminskas on voittanut urallaan Liettuan mestaruuksien ja cupin lisäksi Baltian liigan mestaruuden.acb.comeuroleague.net Kesällä 2016 hän siirtyi NBA-joukkue New York Knicksiinhttp://espn.go.com/blog/new-york- knicks/post/_/id/64834/knicks-agree-to-terms-with-hernangomez-kuzminskas, jossa hän pelasi 1,5 vuotta ennen siirtymistään italialaisseura Olimpia Milanoon vuodenvaihteessa 2017–2018. Liettuan maajoukkueessa Kuzminskas on saavuttanut EM-hopeaa Sloveniasta 2013 sekä vuoden 2015 kilpailuista. Vuoden 2014 MM-kilpailuissa hän sijoittui Liettuan joukkueessa neljänneksi.FIBA Archive == Lähteet == * Mindaugas Kuzminskas Europe Stats Basketball- Reference.com * Profiili euroleague.net * Mindaugas Kuzminskas acb.com === Viitteet === == Aiheesta muualla == * Profiili FIBA Archive * Mindaugas Kuzminskas basketball profile eurobasket.com Luokka:Liettualaiset koripalloilijat Luokka:Vuonna 1989 syntyneet Luokka:Elävät henkilöt
Bron kihlakunta

Bron kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 146,59 neliökilometriä ja asukasluku 2 627 henkeä. Kihlakuntaan kuuluneet kunnat olivat Bro och Låssa, Stockholms-Näs ja Västra Ryd. Kihlakunnan tuolloiset kunnat kuuluvat nykyään Upplands-Bron kuntaan. ==Lähteet== Luokka:Ruotsin kihlakunnat
Håbon kihlakunta

Håbon kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 221,93 neliökilometriä ja asukasluku 4 020 henkeä. Kihlakuntaan kuuluneet kunnat olivat Håbo-Tibble, Håtuna, Häggeby, Skokloster, Övergran, Yttergran ja Kalmar. Kihlakunnan tuolloisista kunnista Håbo-Tibble ja Håtuna kuuluvat nykyään Upplands-Bron kuntaan Tukholman läänissä ja muut Håbon kuntaan. ==Lähteet== Luokka:Ruotsin kihlakunnat
Trögdin kihlakunta

Trögdin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 357,01 neliökilometriä ja asukasluku 5 889 henkeä. Kihlakuntaan kuuluneet kunnat olivat Hacksta, Löt, Villberga, Husby-Sjutolft, Litslena, Härkeberga, Boglösa, Lillkyrka, Vallby, Kungs-Husby, Veckholm ja Torsvi. Kihlakunnan tuolloisiset kunnat kuuluvat nykyään Enköpingin kuntaan ja sijaitsevat sen kaakkoisosassa. ==Lähteet== Luokka:Ruotsin kihlakunnat
Åsundan kihlakunta

Åsundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 243,02 neliökilometriä ja asukasluku 4 434 henkeä. Kihlakuntaan kuuluneet kunnat olivat Enköpings-Näs, Teda, Svinnegarn, Tillinge, Bred, Sparrsätra ja Vårfrukyrka. Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen lounaisosassa. ==Lähteet== Luokka:Ruotsin kihlakunnat
Deividas Gailius

Deividas Gailius (ent. Daunys, s. 26. huhtikuuta 1988 Klaipėda, Liettuan SNT, Neuvostoliitto) on liettualainen koripalloilija. Pienenä laitahyökkääjänä tai heittävänä takamiehenä pelaava Gailius on pelannut urallaan kotimaansa lisäksi Italiassa ja Sloveniassa.euroleague.net Liettuan maajoukkueessa Gailius on saavuttanut EM-hopeaa vuoden 2015 kilpailuista.archive.fiba.com == Lähteet == * Deividas Gailius Europe Stats Basketball-Reference.com * Profiili archive.fiba.com * Profiili euroleague.net * Deividas Gailius basketball profile eurobasket.com === Viitteet === Luokka:Liettualaiset koripalloilijat Luokka:Vuonna 1988 syntyneet Luokka:Elävät henkilöt
Lagundan kihlakunta

Lagundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 193,63 neliökilometriä ja asukasluku 3 263 henkeä. Kihlakuntaan kuuluneet kunnat olivat Långtora, Nysätra, Biskopskulla, Fröslunda, Giresta, Hjälsta, Kulla, Holm ja Fittja. Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen koillisosassa. ==Lähteet== Luokka:Ruotsin kihlakunnat
Hagundan kihlakunta

Hagundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 326,78 neliökilometriä ja asukasluku 4 166 henkeä. Kihlakuntaan kuuluneet kunnat olivat Gryta, Balingsta, Västeråker, Dalby, Ramsta, Hagby, Skogs-Tibble, Åland ja Järlåsa. Kihlakunnan tuolloisista kunnista Gryta kuuluu nykyään Enköpingin kuntaan ja muut Uppsalan kuntaan. ==Lähteet== Luokka:Ruotsin kihlakunnat
Ulleråkerin kihlakunta

Ulleråkerin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 266,51 neliökilometriä ja asukasluku 8 450 henkeä. Kihlakuntaan kuuluneet kunnat olivat Bondkyrka, Uppsala-Näs, Vänge, Läby, Börje ja Jumkil. Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen länsiosassa. ==Lähteet== Luokka:Ruotsin kihlakunnat
Bälingen kihlakunta

Bälingen kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 232,91 neliökilometriä ja asukasluku 2 908 henkeä. Kihlakuntaan kuuluneet kunnat olivat Åkerby, Bälinge ja Skuttunge. Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen länsiosassa. ==Lähteet== Luokka:Ruotsin kihlakunnat
Vaksalan kihlakunta

Vaksalan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 135,28 neliökilometriä ja asukasluku 4 658 henkeä. Kihlakuntaan kuuluneet kunnat olivat Gamla Uppsala, Vaksala ja Danmark. Kihlakunnan tuolloiset kunnat kuuluvat nykyään Uppsalan kuntaan. ==Lähteet== Luokka:Ruotsin kihlakunnat
Rasbon kihlakunta

Rasbon kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 246,57 neliökilometriä ja asukasluku 3 039 henkeä. Kihlakuntaan kuuluneet kunnat olivat Funbo, Rasbo ja Rasbokil. Kihlakunnan tuolloiset kunnat kuuluvat nykyään Uppsalan kuntaan. ==Lähteet== Luokka:Ruotsin kihlakunnat